CELEX: 32021D1271
Language: ga
Date: 2021-07-26 00:00:00
Title: Cinneadh (AE, Euratom) 2021/1271 ó Pharlaimint na hEorpa, ón gComhairle agus ón gCoimisiún an 26 Iúil 2021 lena gceaptar Stiúrthóir an Údaráis um páirtithe polaitiúla Eorpacha agus um Fhondúireachtaí polaitiúla Eorpacha

2.8.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 277/145
               
            
         CINNEADH (AE, Euratom) 2021/1271 Ó PHARLAIMINT NA hEORPA, ÓN gCOMHAIRLE AGUS ÓN gCOIMISIÚN
         an 26 Iúil 2021
         lena gceaptar Stiúrthóir an Údaráis um páirtithe polaitiúla Eorpacha agus um Fhondúireachtaí polaitiúla Eorpacha
         TÁ PARLAIMINT NA hEORPA, COMHAIRLE AN AONTAIS EORPAIGH AGUS AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint don Chonradh ag bunú an Chomhphobail Eorpaigh do Fhuinneamh Adamhach,
         Ag féachaint do Rialachán (AE, Euratom) Uimh. 1141/2014 ó Pharlaimint na hEorpa agus ón gComhairle an 22 Deireadh Fómhair 2014 maidir le reacht agus cistiú páirtithe polaitiúla Eorpacha agus fondúireachtaí polaitiúla Eorpacha (1), agus go háirithe Airteagal 6(3) de,
         Ag féachaint don liosta iarrthóirí a mhol coiste roghnúcháin arna chomhdhéanamh d’Ardrúnaithe Pharlaimint na hEorpa, na Comhairle agus an Choimisiúin an 15 Iúil 2021 tar éis glao oscailte ar iarrthóirí d’fhonn Stiúrthóir an Údaráis um páirtithe polaitiúla Eorpacha agus um fhondúireachtaí polaitiúla Eorpacha a cheapadh,
         De bharr an mhéid seo a leanas:
         
                     (1)
                  
                  
                     Le hAirteagal 6(1) de Rialachán (AE, Euratom) Uimh. 1141/2014 bunaítear Údarás um páirtithe polaitiúla Eorpacha agus um fhondúireachtaí polaitiúla Eorpacha.
                  
               
                     (2)
                  
                  
                     Foráiltear le hAirteagal 6(3) de Rialachán (AE, Euratom) Uimh. 1141/2014 go bhfuil Parlaimint na hEorpa, an Chomhairle, agus an Coimisiún, de thoil a chéile, chun Stiúrthóir an Údaráis um páirtithe polaitiúla Eorpacha agus um fhondúireachtaí polaitiúla Eorpacha a cheapadh ar feadh téarma neamh-inathnuaite 5 bliana, ar bhonn tograí arna ndéanamh ag coiste roghnúcháin arna chomhdhéanamh d’Ardrúnaithe na n-institiúidí sin tar éis glao oscailte ar iarrthóirí,
                  
               TAR ÉIS AN CINNEADH SEO A GHLACADH:
         
            Airteagal 1
            
               1.   Leis seo, ceaptar Pascal SCHONARD ina Stiúrthóir ar an Údarás um páirtithe polaitiúla Eorpacha agus um fhondúireachtaí polaitiúla Eorpacha don tréimhse ón 1 Meán Fómhair 2021 go dtí an 31 Lúnasa 2026.
            
            
               2.   Ceapfar an Stiúrthóir ina ghníomhaire sealadach ag grád AD 12, céim 1.
            
            
               3.   Tá an ceapachán faoi réir shíniú, ag an Stiúrthóir ainmnithe, an dearbhaithe neamhspleáchais agus gan coinbhleacht leasa a bheith ann atá i gceangal leis an gCinneadh seo.
            
         
         
            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            
         
         
            Arna dhéanamh sa Bhruiséil, an 26 Iúil 2021.
            
               
                  Thar ceann Pharlaimint na hEorpa
               
               
                  An tUachtarán
               
               D. M. SASSOLI
            
            
               
                  Thar ceann na Comhairle
               
               
                  An tUachtarán
               
               J. PODGORŠEK
            
            
               
                  Thar ceann an Choimisiúin
               
               
                  Leas-Uachtarán
               
               M. ŠEFČOVIČ
            
         
         
            (1)  IO L 317, 4.11.2014, lch. 1.
      
      
         
            IARSCRÍBHINN
            DEARBHÚ NEAMHSPLEÁCHAIS AGUS GAN COINBHLEACHT LEASA A BHEITH ANN
            Dearbhaímse, ......, a bhfuil mó shíniú thíos, gur thug mé do m’aire Airteagal 6(3) de Rialachán (AE, Euratom) Uimh. 1141/2014 ó Pharlaimint na hEorpa agus ón gComhairle maidir le reacht agus cistiú páirtithe polaitiúla Eorpacha agus fondúireachtaí polaitiúla Eorpacha agus go bhfeidhmeoidh mé mo chuid feidhmeanna i mo cháil mar Stiúrthóir an Údaráis um páirtithe polaitiúla Eorpacha agus um fondúireachtaí polaitiúla Eorpacha (“an tÚdarás”) go hiomlán neamhspleách agus i gcomhréir iomlán le rialacha an Rialacháin sin. Agus mé ag gníomhú thar ceann an Údaráis, ní iarrfaidh mé teagasc ná ní ghlacfaidh mé teagasc ó aon institiúid nó rialtas ná ó aon chomhlacht, oifig nó gníomhaireacht eile. Staonfaidh mé ó aon ghníomh atá ar neamhréir le cineál mo chuid dualgas.
            Dearbhaím, chomh fada agus is eol dom, nach bhfuilim i staid coinbhleachta leasa. Bíonn coinbhleacht leasa ann i gcás ina gcuirtear i mbaol feidhmiú neamhchlaonta oibiachtúil fheidhmeanna Stiúrthóir an Údaráis ar chúiseanna a bhaineann le cúrsaí teaghlaigh, saol pearsanta, cleamhnacht pholaitiúil, náisiúnta, fhealsúnach nó reiligiúnach, leas eacnamaíoch nó aon leas eile atá i bpáirt le faighteoir maoinithe faoi Rialachán (AE, Euratom) Uimh. 1141/2014. Dearbhaím nach feisire de Pharlaimint na hEorpa mé, nach bhfuil aon sainordú toghchánach agam agus nach fostaí mé, agus nár fhostaí riamh mé, de pháirtí polaitiúil Eorpach ná d’fhondúireacht pholaitiúil Eorpach.
            
               Arna dhéanamh in/sa […],
               
                  
                     [DÁTA + SÍNIÚ an Stiúrthóra ainmnithe]